Ef maður braut af sér var hann yfirleitt dæmdur annaðhvort til fébóta gagnvart þolandanum eða til skóggangs sem svo var kallað , það er að segja til útlegðar úr samfélaginu , til dæmis með því að fara af landi brott . Ef A drap B var A oft dæmdur bæði til fébóta og útlegðar . En síðan gátu ættingjar B farið að leita hans og síðan drepið hann . Síðan gátu ættingjar A aftur farið að hefna hans og þannig koll af kolli eins og við getum lesið um í mörgum Íslendingasögum , til dæmis Njáls sögu . Opinberar aftökur á vegum samfélagsins tíðkuðust ekki á þessum tíma ; til þess skorti framkvæmdavaldið . Þegar menn voru vegnir í hefndarskyni var einfaldlega beitt þeim aðferðum og vopnum sem best hentuðu hverju sinni , sverðum , spjótum , eldi og svo framvegis . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .